ગુજરાત વિધાનસભાની ચૂંટણીના બ્યૂગલ ફુંકાઈ રહ્યા છે ત્યારે અમદાવાદ શહેર કોંગ્રેસના નેતાઓ વચ્ચે ચાલતા આંતરિક ડખાઓને પ્રદેશ કોંગ્રેસના નેતાઓ છાવરી રહ્યાં હોવાથી વાજ આવીને આખરે કોંગ્રેસના રાષ્ટ્રીય ઉપાધ્યક્ષ રાહુલ ગાંધીએ મુંબઈના પોતાના નવ યુવાન નેતાઓની એક ટીમ અમદાવાદ મોકલી આપી છે અને વિધાનસભાની અમદાવાદની ૧૬ એ ૧૬ બેઠકોની ચૂંટણી અંગેની તમામ કામગીરી વ્યવસ્થા અને પ્રચાર તંત્રનો સંપૂર્ણ દોર સુપ્રત કરી દીધો છે એટલું જ નહીં આ ટીમના મુખ્યવડા પ્રણીલનાયરે પોતાની ટીમ સાથે કામગીરીનો આરંભ કરી દઈને અમદાવાદ શહેર કોંગ્રેસના બડા છોટા તમામ નેતાઓને સ્પષ્ટ જણાવી દીધું છે કે, આપસી મતભેદ ભૂલીને જો પક્ષના કામ અને ચૂંટણી પ્રચારમાં લાગી નહીં જાવ તો તમને એકબાજુ હડસેલી દઈને પક્ષ પોતાની રીતે જ કામ કરશે અને કામ નહીં કરનારા સમજી લ્યે કે, વિધાનસભાની ટિકિટ તેમનાથી જોજનગાવ દૂર હશે.